**Ուրս Մայլեի պատկերասրահ** (գերմ.՝ Galerie Urs Meile, Beijing-Lucerne, չինարեն՝ 麦勒画廊 北京), ժամանակակից արվեստի մասնավոր պատկերասրահ, որը բացվել է 1992 թվականին Շվեյցարիայի Լյուցեռն քաղաքում Ուրս Մայլեի կողմից։ 1995 թվականին Պեկինում ստեղծվել է մասնաճյուղ, որի գլխամասը գտնվել է Շվեյցարիայում, իսկ Պեկինի պատկերասրահը դարձել է կոլեկցիոներների, հոգաբարձուների, նկարիչների և արվեստասերների հավաքատեղի՝ մասնագիտացած չինացի հեղինակների կողմից ստեղծված ժամանակակից արվեստի գործերում։ 2017 թվականի մայիսին պատկերասրահը տեղափոխվել է 520 մ² տարածքով նոր շենք՝ նախկին Dashanzi գործարանի տարածքում։ Շենքը վերակառուցվել է ճապոնացի ճարտարապետ Միցունորի Սանոյի նախագծով։

Պատմություն և նկարագրություն
----------------------------

«Galerie Urs Meile» պատկերասրահը հիմնադրվել է ժամանակակից արվեստի ստեղծագործությունների կոլեկցիոներ Ուրս Մեյլեի որդու կողմից Լյուցեռնում (Շվեյցարիա) 1992 թվականին։ Պատկերասրահի ստեղծման նպատակն է ներկայացնել և տարածել ժամանակակից արվեստը՝ սկսած գեղանկարչությունից և քանդակագործությունից մինչև լուսանկարչություն և ինստալյացիաներ։ Պատկերասրահն առաջին միջազգային կազմակերպություններից է, որը կենտրոնացել է չինական արվեստի ստեղծագործությունների վրա։ Մայլեն սկսել է աշխատել չինացի նկարիչների հետ՝ 1995 թվականին մասնաճյուղ բացելով Պեկինում։ Աստիճանաբար Լյուցեռնի մասնաճյուղը ստանձնել է գործառնական գործունեությունը, մինչդեռ Պեկինի պատկերասրահը դարձել է կոլեկցիոներների, հոգաբարձուների, նկարիչների և արվեստասերների հավաքատեղի։

Եվրոպացի գիտակներին չինացի արվեստագետներ Վան Սինգվեյի, Սի Նանսինի և Ցիու Շիհուանի ստեղծագործություններին ծանոթացնելու հետ միաժամանակ պատկերասրահը կազմակերպում է չինացի հանրության ծանոթությունը ժամանակակից եվրոպական արվեստի ստեղծագործություններին, մասնավորապես, Ասիայում դառնալով Թոբիաս Ռեհբերգերի ներկայացուցիչը։ Նոր ցուցահանդեսային տարածքի բացումը կայացել է 2017 թվականի մայիսին։ Պեկինի «798 Art District»-ի նոր տարածքը գտնվում է 520 քառակուսի մետր մակերեսով պատմական շենքերից մեկում, որը նախկինում պատկանել է Դաշանզի (Dashanzi) գործարանային համալիրին, ինչը հնարավորություն է տվել ընդլայնելու պատկերասրահի գործունեությունը։ Նախկին պահեստն ամբողջությամբ վերանորոգվել և վերակառուցվել է ցուցահանդեսային նպատակներով՝ ճապոնացի ճարտարապետ Միցունորի Սանոյի նախագծով և ղեկավարությամբ։

Պատկերասրահն իր սեփական «artist-in-residence» ծրագրի շրջանակներում հնարավորություն է տալիս արևմտյան նկարիչներին մի քանի ամիս ապրել և աշխատել Չինաստանում, ինչը նրանց համար դառնում է մուտք չինական արվեստի ասպարեզ։ Պատկերասրահը նաև ամեն տարի մասնակցում է Art Basel արվեստի տոնավաճառներին, այդ թվում Art Basel Hong Kong-ին և Art Basel Miami Beach-ին։

Գրականություն
-------------

* *Anita Archer* Genesis of an Auction Sale Category: Sotheby's Inaugural Auction of 'Contemporary Chinese Art'(անգլ.) // *Journal for Art Market Studies*. — 2018. — Т. 2. — № 3. — С. 1—15. — ISSN 2511-7602. — doi:10.23690/jams.v2i3.65
* *Christian Schoeler* We have group crying sessions with ice cream. — Lucerne. — 127 с. — ISBN 9783952376775

Ծանոթագրություններ
------------------

1. ↑  Мария Савостьянова (2014 թ․ մարտի 12). "Reach Out – China: Как русские художники покоряют Азию. Открытая в Пекине выставка Анатолия Журавлева Reach Out – China (Galerie Urs Meile) названа в числе 14 (так как год 2014) главных художественных событий Китая". *buro247.ru* (in ռուսերեն). BURO 24/7. Արխիվացված է the original 2019 թ․ օգոստոսի 16-ին. Retrieved 2019 թ․ օգոստոսի 16. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  Iona Whittaker. "Interview with Urs Meile". *ionawhittaker.com* (in անգլերեն). Արխիվացված է the original 2014 թ․ նոյեմբերի 1-ին. Retrieved 2019 թ․ օգոստոսի 16. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* "Galerie Urs Meile, Beijing: Private Gallery". *artfacts.net* (in անգլերեն). ArtFacts.Net GmbH. Retrieved 2019 թ․ օգոստոսի 16.
* "Galerie Urs Meile, Lucerne: Private Gallery". *artfacts.net* (in անգլերեն). ArtFacts.Net GmbH. Retrieved 2019 թ․ օգոստոսի 16.